open-index/open-wikipedia-markdown huggingface dataset:
Dermatologija

**Dermatologija**je nauka o koži. Ona je jedinstvena specijalnost koja obuhvata medicinske i hirurške aspecte. Dermatolog se stara o bolestima u najširem smislu reči, kao i o nekim kozmetičkim problemima kože, kose, i noktiju.

## Dermatologija

Dermatologija proučava:
* Mikroskopsku građu kože i vidljivih sluznica,
* Makroskopsku građu kože i vidljivih sluznica,
* Funkcije kože,
* Oboljenja kože,
* Lečenje oboljenja kože.

## Venerologija

Venerologija je nauka o polnim bolestima. Venerologija proučava:
* Bolesti koje se prenose polnim putem, (, -{STD}-),
* Lečenje STD, 
* Epidemiologiju STD.

## Dermatovenerologija

Dermatovenerologija je povezana sa mnogim drugim granama medicine, i to:
* Onihologijom (naukom o nokatima), 
* Trihologijom (naukom o dlaci), 
* Mikologijom (naukom o gljivicama), 
* Bakteriologijom (naukom o parazitima), 
* Virusologijom (naukom o virusima), 
* Genetikom (naukom o nasleđivanju), 
* Embriologijom 
* Internom medicinom, 
* Hirurgijom, 
* Imunologijom,
* Psihijatrijom.

## Kozmetologija

Uz dermatovenerologiju, kao posebna granu medicine, izučava se medicinska kozmetologija, nauka koja se bavi negom i ulepšavanjem zdrave kože.

U skoro svim sredinama postoji rezervisanost prema obolelima kože, naročito -{STD}- bolestima. Međutim, prema obolelima od kožnih ili polnih bolesti treba se odnositi kao i prema svim drugim bolesnicma. Zbog toga je potrebno aktivno organizovati zdravstveno – prosvetni rad u svim sredinama, i tako ukazivati na ovaj problem.

Ovo se naročito odnosi na -{STD}-, gde se često ne može prekinuti lanac zaraze, zbog toga što oboleli svesno prikrivaju postojanje zaraze i / ili identitet partnera. Pravovremeno lečenje je važno u suzbijanju same bolesti, kao i zbog mogućih kasnijih komplikacija.

### Kozmetički tehničar

Za kozmetičkog tehničara je neophodno da poznaje osnovne kožne bolesti, njihovu kliničku sliku i način lečenja. Naročita pažnju treba se posvećuje izučavanju oboljenja kože lica. Osim kožnih oboljenja lokalizovanih na licu, važno je poznavanje i kožnih bolesti koje se mogu direktnim ili indirektnim kontaktom prenositi (gljivična oboljenja, šuga, vašljivost, STD). Posledica nepoznavanja ovih bolesti jeste njihovo širenje direktnim kontaktom ili preko materijala sa kojim se u kozmetičkom, pedikirskom ili frizerskom poslu radi.

Postoje kožna oboljenja kod kojih se nijedan kozmetički tretman ne sme vršiti, i koja leči isključivo lekar specijalista.

## Medicinska kozmetologija

U medicinskoj kozmetologiji, novoj naučnoj disciplini, proučavaju se problemi nege i ulepšavanja zdrave kože i estetskog popravljanja nekih kožnih mana.

Razvoj medicinske kozmetologije je uslovljen razvojem:
* Hemijske i farmaceutske industrije, 
* Dermatologije i 
* Plastične hirurgije.

## Literatura
Fenilpropanolamin

**Fenilpropanolamin** (*PPA*, *Accutrim*) je stereoizomer *norefedrina* i *norpseudoefedrina*. On je psihoaktivni lek iz fenetilaminske i amfetaminske hemijske klase koji se koristi kao stimulans, dekongestiv, i anoreksik. On se koristi kao lek na recepat, i kao preparat za kašalj i prehladu koji je dostupan na slobodno. U veterini, on se koristi za kontrolu urinarne inkontinencije kod pasa (*Propalin* i *Proin*).

U Sjedinjenim Državama, PPA više nije u prodaji jer je utvrđeno da povećava rizik od srčanog udara kod mladih žena. U nekoliko evropskih zemalja on je još uvek dostupan. U Kanadi je ovaj lek povučen sa tržišta 2001. U Indiji je zabranjena ljudska upotreba PPA-a 2011.

## Reference

## Povezano
* Fenetilamin
* Katin
* Katinon
* Metkatinon
* Efedrin

## Vanjske veze
* Phenylpropanolamine Information Page at *www.FDA.gov*
* Doubt Is Their Product by David Michaels, *Scientific American*, June 2005
Agranulocitoza

**Akutna agranulocitoza** () je težak oblik leukopenije koji najčešće pogađa neutrofile, dok su eozinopenija i bazopenija redak klinički nalaz. Agranulocitoza može dovesti do razvitka ozbiljnih oportunističkih infekcija usled imunokompromitovanosti pacijenta.

Agranulocitoza je najčešće idiosinkratska reakcija na upotrebu određenih lekova: pirazolonskih NSAIL (metamizol, fenilbutazon, naproksen), klozapina, mebendazola, mirtazapina, nekih antiepileptika i pojedinih antibiotika (hloramfenikol, sulfametoksazol).

## Reference
Humanistički naturalizam

**Humanistički naturalizam** ogranak je filozofskog naturalizma po kojem ljudska bića mogu najbolje kontrolirati i razumjeti svijet uporabom znanstvene metode. U njemu se ne traga za konceptima duhovnosti, intuicije i metafizike jer su oni nefalsifikabilni i stoga ne mogu nikad napredovati više od osobnog mišljenja. Između prirode i onoga što leži "izvan" prirode ili "nad" njome nije povučena granica; sve se smatra rezultatom objašnjivih procesa unutar prirode, a ništa ne leži izvan nje. 

Vjeruje se da su sva živa bića zamršeni produžeci prirode i stoga zaslužuju određen stupanj uzajamna poštovanja od ljudskih bića. Naturalisti prihvaćaju potrebu za adaptacijom na trenutačnu mijenu, no možda jest, i to da se život mora hraniti nad životom radi opstanka. No oni jednako tako priznaju potrebu za pravednom razmjenom resursa među svim vrstama.

Industrija i tehnologija ponekad se smatraju neprijateljima naturalizma, no to ne mora biti uvijek slučaj. Za one koji vjeruju u to, misao je da većina ljudske povijesti, društvâ bila su većinom poljoprivrednička i lovačko-sakupljačka i živjela su u relativnoj harmoniji i ravnoteži s prirodom. No s osvitom industrijske revolucije naturalisti smatraju da je ova ravnoteža sve više u opasnosti.

## Izvori

* Titus, Harold H. *Living Issues in Philosophy* (4th ed.; New York: American Book Company, 1963). OCLC 2658919
Pergolid

**Pergolid** (*Permaks*) je agonist dopaminskog receptora koji je baziran na ergolinu. On se koristi u nekim zemljama za lečenje Parkinsonove bolesti. Parkinsonova bolest je vezana za niske nivoe neurotransmitera dopamina u mozgu. Pergolid u izvesnoj meri deluje poput dopamina u telu.

Pergolid je 2007. povučen sa tržišta u SAD-u kao lek za ljudsku upotrebu. Do toga je došlo nakon objavljivanja nekoliko studija koje su ukazale na vezu između leka i povišenih nivoa valvularne disfunkcije.

Pergolid je odobren za veterinarsku upotrebu na konjima za tretman Kušingovog sindroma.

## Izvori
Tegaserod

**Tegaserod** (*Zelnorm*) je 5-HT4 agonist koji je proizvodio Novartis za kontrolu sindroma iritabilnih creva i konstipacije. FDA je odobrila ovaj lek 2002. On je naknadno povučen sa tržišta 2007. usled zabrinutosti oko mogućih nepoželjnih kardiovaskularnih efekata. 

## Reference
Rimonabant

**Rimonabant** (*SR141716*, *Akomplija*, *Betin*, *Monaslim*, *Remonabent*, *Riobant*, *Slimona*, *Rimoslim*, *Zimulti*, i *Riomont*) je lek protiv gojaznosti (anoreksik) koji je povučen sa tržišta. On je inverzni agonist za kanabinoidni receptor CB1. Njegovo glavno dejstvo je redukcija apetita.

Rimonabant je prvi selektivni blokator CB1 receptora, koji je bio odobren za primenu. U Evropi, on je bio odobren za upotrebu uz dijetu i vežbanje za pacijente sa indeksom telesne mase većim od 30&nbsp;kg/m2, ili pacijente sa BMI većim od 27&nbsp;kg/m2 sa asociranim faktorima rizika, kao što su tip 2 dijabetes ili dislipidemija. U UK, on je bio dostupan početkom jula 2006. Lek je bio dostupan u 56 zemalja 2008. Evropska medicinska agencija (EMEA) je izdala saopštenje 23. oktobra 2008. navodeći da je njen *Komitet za medicinske proizvode za ljudsku upotrebu* (CHMP) došao do zaključka da su koristi od akomplije manje od rizika, i naknadno je preporučeno da se proizvod povuče sa tržišta. Sanofi-Aventis je izdao saopštenje da je lek suspendovan. EMEA je zvanično poništila odobrenje za upotrebu leka 16. januara 2009.

## Reakcije
Rimonabant se može sintetisati na sledeći način:

## Reference
Tioridazin

**Tioridazin** (*Melaril*, *Novoridazin*, *Tioril*) je piperidinski tipični antipsihotik iz fenotiazinske grupe. On je ranije široko korišćen za treatman šizofrenije i psihoze. Zbog moguće kardiotoksičnosti i izazivanja retinopatije pri visokim dozama ovaj lek se retko koristi, osim kod pacijenata kod kojih drugi lekovi nisu efikasni, ili imaju kontraindikacije. Ozbiljna nuspojava ovog leka je potencijalno fatalni neuroleptički maligni sindrom. On deluje putem centralnog adrenergičkog i dopaminskog blokiranja. U manjoj meri ispoljava antiholinergičku aktivnost.

U starijim referencama, on se ponekad opisuje kao atipični, dok ga skorije reference uglavnom klasifikuju kao tipični antipsihotik, dok se termin „atipični“ obično rezerviše za agense koji pokazuju D4 selektivnost ili serotoninski antagonizam.

## Hemija
Tioridazin, (±)-(10-[2-(1-metil-2-piperidil)etil]-2-(metiltio)fenotiazin) se sintetiše putem alkilacije 2-metiltiofenotiazina sa 2-(2-hloroetil)-1-metilpiperidinom.
:

## Reference

## Vanjske veze
* PubChem Substance Summary: Thioridazine National Center for Biotechnology Information
* Antipsychotic Mellaril Removed from Market  *Schizophrenia Daily News Blog.*
* U.S. National Library of Medicine: Drug Information Portal - Thioridazine
Lidokain

**Lidokain** (Lidocaine, Xylocaine, Lignocaine) je lokalni anestetik i antiaritmik. Kao lokalni anestetik deluje tako što ostvaruje reverzibilnu blokadu kanala za natrijum u ćelijskoj membrani, i time blokira prenošenje impulsa. Deluje brzo, uz srednju dužinu trajanja anestezije. Daje se sa adrenalinom, koji služi da uspori sistemsku resorpciju lidokaina, čime se produžava trajanje anestezije. Ne može se primenjivati u vidu tableta ili kapsula, jer posle apsorpcije prolazi kroz jetru, gde se hidrolizuje. Ako se primenjuje intravenozno, deluje kao antiaritmik.

## Reference

## Vanjske veze
* Lidokain
*
Ketamin

**Ketamin** je disocijativani anestetik koji se uglavnom koristi u veterinarskoj praksi. Ketamin se obično ubrizgava intramuskularno. Ketamin deluje na vrstu receptora glutamat (NMDA receptor) pri proizvodnji svojih efekata.

Prema najnovijem istraživanju britanskih naučnika mala doza ketamina ima veoma pozitivan uticaj na pacijente koji pate od teške depresije. Test je obavljen na grupi pacijenata na koje čak šest vrsta konvencionalne terapije nije imalo uticaja. Ketamin je kod njih izazvao značajno smanjenje simptoma već u prvih 100 minuta nakon uzimanja. Za razliku od njega normalne terapije obično zahtevaju više dana redovnog uzimanja pre nego pokažu neke efekte. Efekat jedne doze ketamina osećao se kod pacijenata čak oko nedelju dana.

Intoksikacija malom dozom rezultira pogoršanjem pažnje, sposobnosti učenja i pamćenja. U većim dozama, ketamine može izazvati bunilne faze i halucinacije, a u najvećim može izazvati ketamin bunilo i amneziju.

Izveštaji ljudi koji su koristili ketamin pokazuju da su ti ljudi pokazivali znakove bunila i ponašanje je slično kao što se vidi kod nekih kokainskih ili amfetaminskih zavisničkih grupa. Ketaminski korisnici mogu razviti znakove tolerancije i žudnje za drogom.

Oboleli od ketaminskog predoziranja se leče kroz suportivnu brigu i njegu tokom akutnih simptoma, sa posebnim naglaskom na srčane i disajne funkcije.

## Izvori
Propofol

**Propofol** je intravenski sedativ i hipnotik. U niskim koncentracijama deluje kao sedativ, smanjuje sposobnost reagovanja na stimuluse i izaziva pospanost. Na višim koncentracijama deluje kao anestetik i izato se koristi u anesteziji. On jako lipo-solubiln sa visokim klirensom koji mu omogućava brzo buðenje nakon prestanka njegove primene. U zavisno od perioda anestezije, taj period iznosi 15 minuta do nekoliko sati. Propofol nema analgetsko delovanje i ne suprimira odgovor adrenalni na ACTH.

## Indikacije
* Indukcija i održavanje anestezije.
* Sedacija u jedinicama intenzivne nege
* Sedacija u pacijenata na plućnoj ventilaciji
* Sedacija tokom dijagnostiekih procedura
* Sedacija u toku hirurških intervencija uz lokalnu ili regionalnu anesteziju

## Kontraindikacije i neželjeni efekti
* Preosetljivost na sastojke preparata
* Deca mlađa od 3 godine.
* Stanja u kojima je kontraindikovana anestezija ili sedacija
* Bol na mestu primene, retko praćen flebitisom ili trombozom
* Konvulzije (retko) 
* Anafilaksa
* Odloženo buđenje iz anestezije
* Poremećaji srčano-sudovnog sistema (bradikardija, tahikardija, ekstrasistole, hipotenzija
* Prolazna apnea 
* Promena boje mokraće, 
* Seksualna disinhibicija
* U vreme buđenja, mučnina, povraćanja, glavobolja.
* Tokom anestezije propofolom moguća je pojava kašlja, regurgitacije i povraćanja, te je neophodno praćanje ​​prohodnosti disajnih puteva.
* Izuzetno retko post-operativna groznica

## Registrovani lekovi
**PROPOFOL FRESENIUS** (Fresenius Kabi) 
* ZU/ emulzija za injekcije 10&nbsp;mg/ml, 20 ml; 50 ml; 100 ml

**PROPOFOL 2% FRESENIUS (Fresenius Kabi)**
* ZU/ emulzija za injekcije. i infuziju 20&nbsp;mg/ml, boce od 50 ml

**RECOFOL (Bayer HC)**
* ZU/ emulzija za injekcije 10&nbsp;mg/ml 20 ml; staklena boca 50 ml; 100 ml

## Reference

## Literatura

* ''Lijekovi koji djeluju na nervni sistem'', u Registar lijekova s osnovama farmakoterapije , Pristupljeno 25. 3. 2013.
* Miner JR, Burton JH. *Clinical practice advisory: Emergency department procedural sedation with propofol.* Annals of Emergency Medicine. 2007 Aug;50(2):182–7, 187.e1. Epub 2007 Feb 23.
* Fuentesa, Ennio; Silvia Garciaa, Manuel Garridoa, Cristina Lorenzob, Jose Iglesiasb, Juan Sola (July 2009). *"Successful treatment of propofol-induced priapism with distal glans to corporal cavernosal shunt".* Urology 74 (1): 113–115. doi:10.1016/j.urology.2008.12.066. . Retrieved 2009-08-25.
* Trapani G, Latrofa A, Franco M, Altomare C, Sanna E, Usala M, Biggio G, Liso G (1998). *«Propofol analogues: synthesis, relationships between structure and affinity at GABAA receptor in rat brain, and differential electrophysiological profile at recombinant human GABAA receptors»*. Journal of Medicinal Chemistry 41 (11): 1846–54. DOI:10.1021/jm970681h. .
* T. N. Kalvi, N. E. *Uilьяms Farmakologiя dlя anesteziologa*. Kniga 1. – Moskva: Binom, 2007. – 180 s. – 4000 эkz. –
Kodein

**Kodein** ili **3-metilmorfin** (prirodni izomer od metil morfina) je opijat koji se koristi u medicini kao analgetik i antidiuretik. Kodein je drugi alkaloid po dominantnosti u opijumu (do 3 odsto); mnogo više preovladava u iranskom maku (Papaver bractreatum). Smatra se drogom srednje klase.

Kodein se koristi za lečenje bolova, kao i za oslobađanje od kašlja.

## Izvori
Azatioprin

**Azatioprin** (Azathioprine, Imurek) je lek koji supresuje imunski sistem.

Azatioprin se koristi kod transplantacije organa i za tretiranje autoimunih bolesti. Neke od autoimunih bolesti su reumatoidni artritis, pemfigus, Inflamatorna bolest creva (kao što je Kronova bolest i Ulcerozni kolitis), multipla skleroza, autoimuni hepatitis, atopični dermatitis i restriktivna bolest pluća.

Azatioprin ometa sintezu purina (adenina i guanina), koji su neophodni za DNK sintezu. Inhibicija sinteze purina ima najjači efekat na brzo-rastuće ćelije, u koje spadaju T-ćelije i B-ćelije.

Azatioprin je prolek, koji se konvertuje u telu u aktivne metabolite 6-merkaptopurin (6-MP) i 6-tioinosinsku kiselinu.

Azatioprin proizvodi više generičnih proizvođača. On se prodaje pod imenima (**Azasan** od strane kompanije Salix u SAD, **Imuran** od strane kompanije GlaksoSmitKlajn u Kanadi, SADu, Australiji i Velikoj Britaniji, **Azamun** u Finskoj, i **Imurel** u Skandinaviji i Francuskoj).

## Historija
Azatioprin je uveo u kliničku praksu *Sir* Roj Kaln, britanski pionir u transplantaciji. On je sledio rad *Sir* Peter Medavara u kojem je otkrivena imunološka baza neprihvatanja transplantiranog tkiva i organa. Kaln je uveo 6-merkaptopurin kao eksperimentalni imunosupresant za transplantaciju bubrega. Kad je azatioprin bio otkriven, on ga je primenio kao manje toksičnu zamenu za 6-merkaptopurin. Dugo godina, dvojna terapija sa azatioprinom i steroidima je bila standard za antirejekcione režime, dok ciklosporin nije bio uveden u kliničku praksu (takođe Kalnov doprinos) 1978 godine.

## Mehanizam akcije
Azatioprin je inhibitor DNK sinteze. On se konvertuje u analog purina koji inhibira proliferaciju ćelija, posebno limfocita. On je efektivan kad se koristi sam, npr. kod određenih autoimunih bolesti, ili u kombinaciji sa drugim imunosupresantima kod transplantacije organa.

## Neposredne ili kratkotrajne nuspojave
Nuspojave nisu česte. Neke od poznatih nuspojava su mučnina, iscrpljenost, gubitak kose, i osip. Zato što azatioprin supresuje kičmenu moždinu, pacijenti postaju podložni infekcijama. Mere opreza trebaju biti preduzete kad se ovaj lek koristi sa purin analozima kao što je je alopurinol. Enzim tiopurin S-metiltransferaza (TPMT) deaktivira 6-merkaptopurin. TPMT genski polimorfizam može dovesti do eksesivne toksičnosti leka.

Mada je znatno skuplji, mikofenolat mofetil se sve više koristi umesto azatioprina za organ transplantaciju, pošto u manjoj meri dovodi do supresije kičmene moždine i oportunističkih infekcija, i ima manju učestalost akutnih neprihvatanja organa. Azatioprin je još uvek veoma značajan.

## Dugotrajne nuspojave

On je listiran kao ljudski karcinogen u 11-tom izveštaju o karcinogenima SAD ministarstva za zdravstvene i ljudske usluge.

## Literatura

## Vanjske veze
* Imuran  
* Azasan  
* Medline Plus savet o Imuranu
* GSK monografija proizvoda za Imuran 
* SAD Nacionalna biblioteka za medicinu: Informacioni portal za lekove - Azathioprine
Efedrin

**Efedrin** je simpatomimetički amin koji se koristi kao stimulant, supresant apetita, sredstvo za poboljšanje koncentracije, dekongestiv,ξ i za tretiranje hipotenzije uzrokovane anestezijom.

Efedrin ima sličnu strukturu sa (polusintetičkim) derivatima amfetaminom i metamfetaminom. Hemijski, on je alkaloid izveden iz različitih biljki roda *[[Ephedra (rod)|*Ephedra*]]* (familija *[[Ephedraceae]]*). On deluje prvenstveno putem povećanja aktivnosti noradrenalina na adrenergičke receptore. On je obično u prodaju u obliku *hidrohlorida* i *sulfata*.

U tradicionalnoj kineskoj medicini, biljka *[[Ephedra sinica]]* koja sadrži efedrin i pseudoefedrin je jedan od glavnih aktivnih sastojaka. Isto važi za druge biljne proizvode koji sadrže ekstrakte iz drugih biljki *Ephedra* vrste.

## Hemija

Efedrin ispoljava optički izomerizam i ima dva hiralna centra, te postoje četiri stereoizomera. Po konvenciji par enantiomera sa stereohemijom (1R,2S i 1S,2R) se naziva efedrin, dok se par enantiomera sa stereohemijom (1R,2R i 1S,2S) naziva pseudoefedrin.

Efedrin je supstituisani amfetamin i strukturni analog metamfetamina. On se razlikuje od metamFetamina samo po prisustvu hidroksilne grupe (OH). Amfetamini, su potentniji i imaju dodatne biološke efekte.

Izomer koji je u prodaji kao (–)-(1R,2S)-efedrin.

Efedrin hidrohlorid ima tačku topljenja od 187−188&nbsp;°C.

## Sinteza
Efedrin se može sintetisati iz benzaldehida na nekoliko različitih načina. U prvom se benzaldehid kondenzuje sa nitroetanom, dajući 2-metil-2-nitro-1-feniletanol, koji se redukuje do 2-metil-2-amino-1-feniletanola. Neophodni L-izomer se iuoluje iz smeše izomera putem kristalizacije. Njegova metilacija daje efedrin.
: 

Drugi metod se sastoji of fermentacije glukoze kvaščanom karboligazom u prisustvu benzaldehida, koji se tokom procesa pretvara u fenilacetilkarbinol. On se zatim redukuje vodonikom u presustvu metilamina čime se formira efedrin.
: 

## Reference

## Povezano
* Amfetamin
* Efedra
* Metamfetamin
* Metkatinon
* Fenetilamin
* Pseudoefedrin
* Sinefrin

## Vanjske veze
Antipiretik

**Antipiretici** su lekovi koji služe sa snižavanje povišene telesne temperature.

Antipiretici uzrokuju da hipotalamus savlada porast temperature koji je uzrokovan interleukinima.

Većina antipiretika se koristi i za druge svrhe. Na primer, poznati antipiretici, aspirin i paracetamol, se najčešće koriste za ublažavanje bola. Postoje određene rasprave o primerenosti upotrebe ovakvih medikamenata: groznica je deo odgovora imunskog sistema tela na infekciju.

Stariji naziv za antipiretike je **febrifugum**, od grčkog *febri* (groznica), doslovno smanjenje groznice.

## Izvori
Kortizol

**Kortizol** (ili **hidrokortizon**) je steroidni hormon, kore nadbubrežne žlijezde, koji sudjeluje u regulaciji metabolizma ugljikohidrata, masti i proteina, ima ulogu pri stresu i upali, te u različitoj mjeri djeluje na brojne sustave u tijelu čovjeka. Kortizol i ostali hormoni kore nadbubrežne žlijezde koji imaju značajan učinak na povećanje koncentracije glukoze u krvi nazivaju se glukokortikoidi. Protuupalni učinak kortizola koristi se u liječenju brojnih bolesti, te su sintetizirani brojni kemijski spojevi koji služe kao protuupalni lijekovi, a nazivamo ih kortikosteroidima.

Glavni učinci kortizola na metabolizam su: kortizol u jetri povećava glukoneogenezu (stvaranje glukoze iz aminokiselina i drugih spojeva); uzrokuje smanjenje količine proteina u svim stanicama osim u jetrenim; povećava iskorištavanja masnih kiselina za dobivanje energije u stanici, te smanjuje iskorištavanje glukoze u stanicama. Svi ti učinci dovode do povećane količine glukoze u krvi i čuvanja zaliha glukoze (sintezom glikogena - glikogeneza).

Kortizol se izlučuje kao odgovor na lučenje adrenokortikotropnog hormona (ACTH), te na psihički ili fizički stres. 

## Reference

## Vanjske veze

* Cortisol MS Spectrum
* Dosage Side Effects and Drug Interaction Warnings 
* Cortisol (serum/plasma) at Lab Tests Online  
* Cortisol: analyte monograph  - The Association for Clinical Biochemistry and Laboratory Medicine
* How to stay healthy with Cortisol
Nalokson

**Nalokson** je opioidni antagonist koji je razvila kompanija Sankio tokom 1960-ih. Nalokson je lek koji se koristi za poništavanje efekata opijatnog predoziranja, na primer predoziranja heroina ili morfina. Nalokson se specifično koristi za sprečavane opasnih po život depresija centralnog nervnog sistema i respiratornog sistema. On se takođe eksperimentalno koristi za tretman kongenitalne neosetljivosti na bol sa anhidrozom, ekstremno retkog poremećaja (1 u 125 miliona) koji uzrokuje da osoba ne oseća bol. On je u prodaji pod raznim imenima, među kojima su *Narkan*, *Nalon* i *Narkanti*. On nije naltrekson, koji je antagonist opioidnog receptora sa kvalitativno različitim dejstvom, i koji se koristi za lečenje zavisnosti umesto za hitni tretman predoziranja.

## Farmakodinamika
Nalokson ima ekstremno visok afinitet za μ-opioidne receptore u centralnom nervnom sistemu. Nalokson je kompetitivni antagonist μ-opioidnog receptora, i njegova brza blokada tih receptora često proizvodi naglu pojavu simptoma povlačenja. Nalokson takođe deluje kao antagonist, mada sa nižim afinitetom, na κ- i δ-opioidnim receptorima.

## Hemija
Nalokson se sintetiše iz tebaina. Hemijska struktura naloksona podseća na oksimorfon, jedina razlika je supstitucija ''N''-metil grupe sa alil (prop-2-enil) grupom. Ime *nalokson* je izvedeno iz **''N''-al**lil i **oks**imorf**on**.

## Reference

## Vanjske veze
* Informacije o Naloksonu
* Izveštaj o Naloksonu i drugim opijatnim antidotima
Acetilcistein

**Acetilcystein** (**''N''-acetil-L-cistein**, **NAC**), je lek koji se koristi za lečenje predoziranja paracetamolom (acetaminofenpm) i za razvodnjavanje guste sluzi kod obolelih od bronhopulmonarnih bolesti, poput zapaljenja pluća i bronhitisa. Može se primeniti intravenski, preko usta, ili inhalacijom. Koristi se i kao dodatak hrani.

Druge upotrebe uključuju sulfatno snabdevanje kod oboljenja kao što su autizam, gde cistein i srodne sumporne amino kiseline mogu da budu iscrpljene.

Acetilcistein je derivat cisteina; jedna acetil grupa je vezana za atom azota. Ovo jedinjenje je u prodaji kao dijetetski suplement za koji se smatra da deluje kao antioksidans i da štiti jetru. On se koristi kao lek za kašalj jer raskida disulfidne veze u sluzi i utečnjava je, te se lakše iskašljava. To svojstvo je takođe koristno u redukovanju abnormalno guste sluzi kod obolelih od cistične i pulmonarne fibroze.

## Reference

## Literatura

* 

## Vanjske veze
* CIMS India database "http://www.mimsonline.com/Page.aspx?menuid=mng&name=MUCOMELT-A+tab&h=mucomelt"
* N-acetylcysteine replenishes glutathione in HIV infection. "http://nacsupplements.com/?p=11 "
* British National Formulary 55, March 2008; 
* U.S. National Library of Medicine: Drug Information Portal - Acetylcysteine
* Research based information on Acetylcysteine as a nutritional supplement
Natrijum nitrit

**Natrijum nitrit** je so čija je hemijska formula NaNO2. Koristi se kao konzervans za mesne prerađevine. U čistom stanju je beli do bledo žuti prah. Rastvorljiv je u vodi i higroskopan. Na vazduhu se polako oksidira do natrijum nitrata. Natrijum nitrit je jako redukciono sredstvo.

Ova so se koristi u proizvodnji diazo boja, nitrozo jedinjenja, i drugih organskih jedinjenja; u bojenju i štampanju tekstila; u fotografiji; kao i laboratorijski reagens i inhibitor korozije; u metalnim premazima za fosfatiziranje; i u proizvodnji gumenih hemikalija. Ova so se može koristiti kao elektrolit u proizvodnim procesima elektrohemiskog brušenja, tipično u obliku 10% rastvora u vodi. Natrijum nitrit se takođe koristi u ljudskoj i veterinarskoj medicini kao vasodilator, bronhodilator, i protivotrov kod trovanja cijanidom.

## Upotreba
### U normalnoj ljudskoj prehrani

Nitriti su normalni deo ljudske ishrane. Oni su prisutni u većini vrsta povrća. Spanać i salata mogu da imaju do 2500&nbsp;mg/Kg nitrata, kelj (302.0&nbsp;mg/kg) i karfiol (61.0&nbsp;mg/kg), do niskih koncentracija od 13&nbsp;mg/Kg u asparagusu. Nivoi nitrita u 34 uzorka povrća, uključujući različite vrste kupusa, salate, spanaća, peršuna i repe je u rasponu između 1.1 i 57&nbsp;mg/Kg, npr. beli karfiol (3.49&nbsp;mg/kg) i zeleni karfiol (1.47&nbsp;mg/kg). Kuvanje povrća snižava koncentraciju nitrata ali ne nitrita. Sveže meso sadrži 0.4-0.5&nbsp;mg/Kg nitrita i 4–7&nbsp;mg/Kg nitrata (10–30&nbsp;mg/Kg nitrata u suvomesnatim proizvodima). Prisustvo nitrita u životinjskim tkivima je posledica metabolizma azot oksida, važnog neurotransmitera. Azot oksid može biti stvoren *de novo* posredstvom azot oksid sintaze iz arginina, ili iz nitrata ili nitrita unesenog hranom. Najveći deo istraživanja negativnih efekata nitrita na ljude predatira otkriće važnosti azot oksida u ljudskom metabolizmu i ljudskog endogenog metabolizma nitrita.

### Prehrambeni aditiv

Kao prehrambeni aditiv, ova so ima dvojnu ulogu u prehrambenoj industriji zato što ona menja boju konzervisane ribe i mesa, a isto tako sprečava rast *[[Clostridium botulinum]]*, bakterije koja uzrokuje botulizam. U Evropskoj Uniji ovaj aditiv se može koristiti samo kao mešavina u solima koje sadrže najviše 0.6% natrijum nitrita. In ima EC broj E250. Kalijum nitrit (E249) se koristi na isti način.

## Literatura

## Vanjske veze
* E250: Sodium nitrite
Magnezijum sulfat

**[[Magnezij]]um [[sulfat]]** je hemijsko jedinjenje magnezijuma sa molekulskom formulom MgSO4.

Bezvodni magnezijum sulfat je beo, u vodi rastvorljiv (3,6g u 100g H2O) prah. Gradi nekoliko hidrata od kojih su najvažniji MgSO4 · 7H2O (koji se još zove i gorka so ili engleska so) kao i nerastvorljiv MgSO4 · 1H2O, koji se u prirodi javlja kao mineral kizerit. Na sobnoj temperaturi postojan je samo prvi. Zagrevanjem do 150&nbsp;°C prelazi u MgSO4 · H2O, koji se isušuje na temperaturi preko 200&nbsp;°C.

Bezvodni magnezijum sulfat se u industriji i u laboratorijama dosta koristi kao stipsa.

On predstavlja sono laksantno sredstvo. Praktično se ne resorbuje iz digestivnog trakta, ali osmotskim mehanizmom zardžava veliku količinu vode u crevima. Njegovo dejstvo nastaje vrlo brzo, ako se unese i dovoljna količina tečnosti.

## Izvori
Natrijum tiosulfat

**Natrijum-tiosulfat** je hemijsko neorgansko jedinjenje hemijske formule Na2S2O3.

## Dobijanje
U laboratoriji se dobija zagrevanjem rastvora natrijum-sulfita sa elementarnim sumporom:
:Na2SO3 + S → Na2S2O3
Ukoliko se ova reakcija izvodi sa radioaktivnim izotopom sumpora, pa se onda deluje kiselinom na dobijeni radioaktivni natrijum-tiosulfat, sav elementarni sumpor koji se dobije će biti radioaktivan, dok sumpor-dioksid koji se oslobađa to neće biti. Ovo navodi na zaključak da dva sumporova atoma u natrijum-tiosulfatu nisu ekvivalentna.

Nekada su se veće količine ove soli dobijale iz kalcijum-sulfida koji bi ostajao kao otpadak pri Leblankovom procesu. Nakon oksidacije kalcijum-sulfida na vazduhu, proizvod bi se ispirao sa rastvorom natrijum-karbonata, a potom se nakon isparavanja vršila kristalizacija natrijum-tiosulfata:
:4CaS + 3H2O + O2 → 3Ca(OH)2 + Ca2S2O3 + 2S
:Ca2S2O3 + Na2CO3 → Na2S2O3 + CaCO3

U novije vreme se natrijum-tiosulfat proizvodi iz tečnosti koje predstavljaju otpatke pri proizvodnji natrijum-sulfida. Takva tečnost sadrži sulfid, sulfat, sulfit i karbonat. Pri koncentrovanju, ove soli se talože, da bi se onda procedile, rastvorile u vodi i napokon se tretiraju gasovima iz peći koji sadrže sumpor-dioksid:
:2Na2S + Na2CO3 + 4SO2 → 3Na2S2O3 + CO2
:2Na2S + Na2SO4 + 3SO2 → 3Na2S2O3

## Fizičko-hemijske osobine
Gradi krupne kristale u obliku pentahidrata koji se u vodi lako rastvaraju. Pri zagrevanju se raspada na natrijum-sulfat i natrijum-pentasulfid:
:4Na2S2O3 → Na2S5 + 3Na2SO4

## Značaj
* Dejstvom razblažene mineralne kiseline na natrijum-tiosulfat izgleda da se gradi tiosumporna kiselina koja se raspada na sumpor-dioksid i elementarni sumpor:
:Na2S2O3 + 2HCl → 2NaCl + SO2 + S + H2O
Vreme nastanka sumpora zavisi od koncentracije rastvora. Ova reakcija se koristi za kvalitativno dokazivanje tiosulfata.
* U rastvoru sa jodom nastaje natrijum-jodid i natrijum-tetrationat:
:2Na2S2O3 + I2 → 2NaI + Na2S4O6
Ova reakcija se mnogo primenjuje u volumetrijskoj analizi, ne samo za određivanje joda, već i ma kojeg oksidacionog sredstva koje oslobađa jod iz jodida, što znači za određivanje hlora, broma, bakarnih soli, hipohlorita i hlornog kreča.

## Reference

## Vanjske veze
Valproinska kiselina

**Valproinska kiselina** (*VPA*) je lek koje se koristi kao antiepileptik i stabilizator raspoloženja, prvenstveno za lečenje epilepsije, bipolarnog poremećaja, i, i u manjoj meri, Kliničke depresije. Ona se takođe koristi za lečenje migrenskih glavobolja i šizofrenije. VPA je tečna na sobnoj temperaturi, ali može da reaguje sa bazom poput natrijum hidroksida da formira so natrijum valproat, koja je čvrsta. Kiselina, so ili njihova smeša (valproat seminatrijum) su u prodaju pod raznim imenima *Depakot*, *Depakot ER*, *Depaken*, *Depakon*, *Depakin*, *Valparin* i *Stavzor*.

Odobrena upotreba za razne formulacije nije ista us svim zemljama, npr. valproat seminatrijum se koristi kao stabilizator raspoloženja i antileptik u SAD-u.

VPA je inhibitor histon deacetilaze i ispituje se za moguću primenu protiv HIV-a i raznih kancera.

## Mehanizam dejstva
Smatra se da Valproat deluje na funkciju GABA neurotransmitera u ljudskom mozgu, te je alternativa litijumim solima u lečenju bipolarnog poremećaja. Mehanizam dejstva se sastoji od povišene GABA neurotransmisije (putem inhibicije GABA transaminaze, čime se povećava koncentracija GABA-e). Zadnjih godina je predloženo je i nekoliko drugih mehanizama dejstva u neuropsihijatrijskim poremećajima.

Valproinska kiselina takođe blokira naponski kontrolisane natrijumske kanale i T-tip kalcijumskih kanala. Ovi mehanizmi daju valproiskoj kiselini širok spektar antikonvulsivnog dejstva.

Valproinska kiselina je inhibitor enzima histon deacetilaza 1 (HDAC1).

## Hemija
Valproinska kiselina, 2-propilvalerijanska kiselina, se sintetiše alkilacijom cijanoacetnog estra sa dva mola propilbromida, čime se formira dipropilcijanoacetni estar. Hidroliza i dekarboksilacija karboetoksi grupe daje dipropilacetonitril, koji se hidrolizuje o valproinsku kiselinu.
:

## Reference

## Literatura
* T.R. Henry, "The History of Valproate in Clinical Neuroscience." ''Psychopharmacology bulletin'' (2003) 37 (Suppl 2):5-16 

## Vanjske veze
* Toksikogenomski podaci
* Valproinska kiselina
* Depaken
Diazepam

**Diazepam** (Valijum, Bensedin, Normabel, Apaurin, Diazepamum, Seduxenum, Relanium, Sibazonum) je lek u kome je aktivni sastojak **diazepam**, koji pripada grupi benzodiazepina.

## Izgled
Bensedin tablete mogu biti od 2, 5 i 10 miligrama. Od 2 i 10 su žućkasto-bele boje, a od 5 je takođe žućkasto-bele boje samo što ima naznačenu podeonu crtu na jednoj strani.

## Način delovanja
Bensedin je lek prvenstveno namenjen lečenju anksioznih poremećaja, on smanjuje osećaj strepnje i napetosti, deluje antikolvuzivno i dovodi do relaksacija mišića.

## Izvori

## Vanjske veze
Fenitoin

**Fenitoin natrijum** je antiepileptik sa širokom promenom. Fenitoin deluje tako što potiskuje abnormalnu moždanu aktivnost do koje dolazi tokom napada putem redukovanja električne provodnosti između moždanih ćelija. On stabilizuje neaktivno stanje naponom kontrolisanih natrijumskih kanala. Osim epileptičkih napada, on se koristi za lečenje trigeminalne neuralgije u slučaju da karbamazepin ili drugi tretmani prve linije nisu delotvorni.

On se ponekad ubraja u klasu 1b antiaritmika.

## Farmakokinetika
Fenitoinska kinetika je nelinearna. Dolazi do visoko promenljivih koncentracija čak i pri manjim promena doziranja. Malo povećanje doze može da dovede do velikog povećanja koncentracije leka usled zasićenja eliminacionih puteva.

## Hemija
Fenitoin, 5,5-difenilimidazolidindion se može sintetisati na bar dva načina. Prvi metod je bazom katalizovana adicija ureje na benzil, čemu sledi preuređenje benzilne kiseline (1,2 fenilna migracija) da se formira željeni proizvod. Ovo je poznato kao Bilcova sinteza fenitoina.

Drugi metod je reakcija benzofenona sa natrijum cijanidom u prisustvu amonijum karbonata, sa simultanom ciklizacijom rezultirajućeg proizvoda (karboksiaminonitrila) i njegovim preuređenjem pod reakcionim uslovima da se formira fenitoin.

## Reference

## Vanjske veze
* Džek Drejfus
* Fenitoin
Cefaleksin

**Cefaleksin**, (*Cefalexin*, *cephalexin*) je član prve generacije polusintetskih cefalosporinskih antibiotika koji su uvedeni u upotrebu 1967. godine od strane kompanije Eli Lilly. On je oralni lek sa sličnim antimikrobnim spektrom sa intravenoznim agensima cefalotin i cefazolin. Njegovo prvo trgovačko ime je bilo **Keflex** (Lilly), a u današnje vreme je dostupan pod više drugih imena.

Od 2008, cefaleksin je najpopularniji cefalosporinski antibiotik u SAD, sa više od 25 miliona recepata za samo njegovu generičku verziju, i sa prodajom od US $255 miliona.

## Klinička upotreba

Cefaleksin deluje na gram pozitivne i neke gram negativne bakterije (Streptococcus beta haemoliticus grupe A, Staphylococcus-uključujuci koagulaza pozitivne, koagulaza negativne i stafilokoke koje proizvode penicilinazu-, Streptococcus pneumoniae, Escherichia coli, Proteus mirabilis, Klebsiella sp., Moraxella catahalis). Slabije deluje na Haemophilus. Većina enterokoka (Enterococcus fecalis) i nekoliko vrsta stafilokoka su rezistentni na cefaleksin.

Izlučuje se preko bubrega nepromenjen glomerularnom filtracijom i tubularnom sekrecijom.

## Povezano
* Cefalosporini

## Literatura

## Vanjske veze

* FDA informacija o leku
* MedlinePlus informacija o leku
* SAD Nacionalna medicinska biblioteka: Cefaleksin
Dapson

**Dapson** (**diamino-difenil sulfon**) je farmakološka supstanca najčešće korišćena u kombinaciji sa rifampicinom i klofaziminom kao multi-lek terapija za tretiranje *[[Mycobacterium leprae]]* infekcije (lepre). On se isto tako koristi za tretiranje *[[Pneumocystis carinii]]* pneumonije koju uzrokuje *Pneumocystis jiroveci* (*P. carinii*). Dapson se koristi u kombinaciji sa pirimetaminom u tretmanu malarije.

## Historija
U ranom 20. veku nemački hemičar Paul Erlih je razvijao teorije selektivne toksičnosti koje su se uglavnom bazirale na sposobnostima određenih boja da ubiju mikrobe. Gerhard Domagk, koji je kasnije dobio Nobelovu nagradu, napravio je značajan progres 1932. godine otkrićem antibakterijskog svojstva prontosil crvene boje. Dalje potraga za aktivnim hemikalijama je dovelo do otkrića dapsona i antibakterijskih sulfonamida.

## Mehanizam
U svojstvu antibakterijskog agenta, dapson inhibira bakterijsku sintezu dihidrofolične kiseline. Iako je strukturno različita of dapsona, sulfonamidna grupa antibakterijskih lekova funkcioniše na istom principu.

Kad se koristi kao tretman za kožnih bolesti koje nisu prouzrokovane bakterijama, dapson dejstvuje putem mehanizma koji nije dovoljno istražen. Postoje tvrdnje da je u slučajevima uboda pauka dapson je često efikasan, međutim klinička istraživanja nisu demonstrirala takvu efektivnost.

## Sinteza

Dapson su prvo napravili From i Vitman 1908. godine. 4,4'-dinitrodifenil sulfid je oksidiran do sulfona u rastvoru kalijum dihromata, glacijalne acetil kiseline, i sumporne kiseline.

: 

## Administracija
Dapson se oralno dozira kao tableta od 100&nbsp;mg ili alternativno kao tableta od 25&nbsp;mg.

## Reference

## Vanjske veze
* MedlinePlus informacija o leku
Cikloserin

**Cikloserin** je antibiotik koji je efektivan protiv *[[Mycobacterium tuberculosis]]*. U tretmanu tuberkoloze on je klasifikovan kao lek druge linije, drugim rečima, on se primenjuje ako se jedan ili više lekove prve linije ne mogu koristiti.

Mada je aktivan i protiv drugih bakerija, cikloserin se uobičajeno koristi isključivo u tretmanu tuberkuloze.

## Mehanizam dejstva

Dve krajnje aminokiseline u murein-prekursorskom lipidu II su D-alanini, koji nastaju aktivnošću enzima alanin racemaza. Ove dve kiseline se međusobno povezuju dejstvom enzima D-alanin ligaza. Cikloserin kompetitivno inhibira oba enzima.

## Primena i sporedna dejstva koja nisu vezana za antibiotsku aktivnost
Ovaj lek je isproban u tretmanu fobija kao i dodatak konvencionalnim tretmanima za kliničku depresiju, opsesivno-kompulsivne poremećaje i šizofreniju. Ekperimentalno je korišćen u terapiji Gaučerove bolesti.

Nedavna istraživanja ukazuju da D-cikloserin potencijalno može biti efikasan u tretmanu hroničnog bola.

Neželjeni efekti se uglavnom manifestuju na centralnom nervnom sistemu (CNS), na primer glavobolja, iritabilnost, depresija, psihotični grčevi. Ko-doziranje sa piridoksinom može da ublaži pojavu pojedinih CNS neželjenih efekata (na primer grčeva).

Ovi psihotropni efekti su povezani sa ativnošću D-cikloserina kao parcijalnog agoniste neuronskog NMDA receptora za glutamat. Oni su izučavani u kontekstu čulno prouzrokovanog straha u amigdali.

## Literatura
Kalijum jodid

**Kalijum-jodid** (molekulska formula - *[[kalijum|K]][[jod|I]]*) je neorgansko hemijsko jedinjenje koje gradi bezbojne kristale lako rastvorljive u vodi.

Kalijum-jodid je prosto hemijsko jedinjenje koje se sastoji od dva jona K+ i I-.

Iz njega se lako dobija jod pomoću oksidacionog sredstva npr. hlora (ovo je i princip na kome se zasnivaju sve dokazne reakcije koje upotrebljavaju *kalijum-jodid-[[skrob]]nu hartiju* kao indikator):

:2 KI(aq) + Cl2(aq) &rarr; 2 KCl + I2(aq)
 
Kalijum-jodid se može (između ostalog) dobiti reakcijom:

:FeI2 + K2CO3 &rarr; 2 KI + FeCO3

NJegova temperatura topljenja je 680&nbsp;°C a temperatura ključanja 1330&nbsp;°C

U vodenom rastvoru kalijum-jodida rastvara se jod. Koristi se u organskim sintezama, u medicini, u hemijskoj analizi, u fotografiji, male količine se dodaju i kuhinjskoj soli radi obogaćivanja jodom (koji je esencijalan makroelement).

## Reference

## Vanjske veze
Klavulanska kiselina

**Klavulanska kiselina** je inhibitor beta-laktamaze koji se najčešće kombinuje sa nekim penicilinima, primarno amoksicilinom i tikarcilinom, i primenjuje kod slučajeva infekcija izazvanih podložnim sojevima bakterija koje luče beta-laktamazu. Preparati sa klavulanskom kiselinom omogućavaju, dakle, lečenje i nekih rezistentnih sojeva.

Ime je dobila po mikroorganizmu *[[Streptomyces clavuligerus]]* iz kojeg je klavulanska inicijalno izolovana. Najveća količina ove kiseline danas se dobija biosintezom iz aminokiseline arginina.

## Mehanizam delovanja
Uprkos postojanju beta-laktamskog prstena u njenoj strukturi, klavulanska kiselina ima marginalan antibakterijski učinak. Ipak, sličnost između hemijskih struktura dozvoljava da molekul klavulanske deluje kao konkurentni inhibitor dejstva beta-laktamaze na beta-laktam kod antibiotika (ovi inhibitori se često nazivaju suicidalnim inhibitorima). Ovim se smanjuje količina enzima dostupnog za delovanje protiv samog antibiotika čime je omogućeno postizanje odgovarajuće koncentracije leka i vezivanje za PVP, ali čak ni ovakva kombinacija nije garant uspešnog tretmana protiv sojeva koji luče penicilazu.

Klavulanska kiselina postojana je pri oralnom unosu, a nejčešće se primenjuje u obliku njene kalijumove soli - kalijum klavulanata. Metaboliše je jetra a izlučuje se renalnim putem.

## Neželjeni efekti
Prilikom primene klavulanske kiseline zabeležena je pojava kratkotrajne holestatične žutice i akutnog hepatitisa koji uglavnom nestaju bez posebnog tretmana nešto posle prestanka primene preparata. Ovakvi neželjeni efekti su retki, i pogađaju prvenstveno one starije od 65 godina.

Većina farmakoterapisjkih smernica preporučuju primenu preparata amoksicilina sa klavulanskom kiselinom (poznati pod nazivima: *Panklav®*, *Amoksiklav®*...) samo nakon pravljenja antibiograma čiji rezultati upućuju na soj koji luči penicilazu, a senzitivan je na spomenutu kombinaciju. Čak i kada je primena preparata indikovana ne bi trebalo da traje duže od 14 dana.

## Osobine

## Reference

## Vanjske veze

* Clavulanic acid
Amodiakvin

**Amodiakvin** (*Camoquin*, *Flavoquine*) je 4-aminohinolinsko jedinjenje koje je srodno sa hlorohinom. Koristi se kao antimalarijski i antiinflamatorni agens.

Amodiakvin je efektivniji od hlorohina u tretiranju infekcija CRPF (hlorohin-rezistantne *Plasmodium falciparum*) malarije i može da pruži veću zaštitu od hlorohina kad se koristi u obliku nedeljnih profilaksi. Amodiakvin, poput hlorohina, je generalno dobro tolerisan. Mada je licenciran ovaj lek nije u prodaji u Sjedinjenim Državama, ali je široko dostupan u Africi. Njegova upotreba je stoga verovatno praktičnija za dugotrajne posetioce i osobe koje borave u Africi.

Amodiakvin je inhibitor histaminske ''N''-metiltransferaze.

## Reference
Reverzna transkriptaza

U molekularnoj biologiji i biohemiji, **reverzna transkriptaza** (*RNK zavisna DNK polimeraza*) je DNK polimerazni enzim koji transkribuje jednolančanu RNK u jednolančanu DNK. Ona je isto tako *DNK zavisna DNK polimeraza* koja sintetiše drugi lanac DNK komplementaran sa reverzno transkribovanom jednolačanom cDNK nakon degradacije originalne iRNK. Ovaj enzim se naziva reverznim zato što normalna transkripcija obuhvata sintezu RNK iz DNK.

Dobro izučene reverzne transkriptaze su:
* HIV-1 reverzna transkriptaza iz HIV tipa 1 ()
* M-MLV reverzna transkriptaza iz virusa leukemije glodara
* AMV reverzna transkriptaza iz alfaretrovirusa
* Telomerazna reverzna transkriptaza koja održava telomere eukariotskih hromozoma.

## Reference

## Literatura

* 
* 
* 
* 
* 
* 

## Povezano
* DNK polimeraza
* RNK polimeraza
* Telomeraza

## Vanjske veze
* 
* Animacija dejstva reverzne transkriptaze
Propranolol

**Propranolol** je simpatolitik koji je neselektivni beta blokator. Simpatolitici se koriste za tretiranje hipertenzije, anksioznosti i panike. On je bio prvi uspešno razvijeni beta blokator. Propranolol je dostupan u generičkoj formi kao propranolol hidrohlorid, kao i pod imenima Inderal, Inderal LA, Avlokardil, Deralin, Dokiton, Inderalici, InnoPran XL, Sumial, Anaprilinum, Bedranol SR.

## Hemija
Propranolol se može sintetisati na dva načina polazeći od istih materijala. Prvi pristup se sastoji od reakcije 1-naftola sa epihlorohidrinom. Otvaranje epoksidnog prstena daje 1-hloro-3-(1-naftiloksi)-2-propanol, koji dalje reaguje sa izopropilaminom, dajući propranolol. Drigi metod koristi iste reagense u prisustvu baze i inicijalno se sastoji od formiranja 3-(1-naftiloksi)propilenoksida. Naknadna reakcija sa izopropilaminom dovodi do otvaranja epoksidnog prstena i do formiranja propranolola.
:

## Reference

## Vanjske veze
* 
* U.S. National Library of Medicine: Drug Information Portal - Propranolol
Imunosupresiv

**Imunosupresivni lekovi** deluju u fazi indukcije imunološkog odgovora, smanjujući proliferaciju limfocita. Neki takođe inhibišu efektornu fazu.

## Podela lekova

Lekovi koji se koriste u cilju imunosupresije grubo se mogu podeliti na agense koji:
* inhibiraju stvaranje ili dejstvo interleukina-2, npr. ciklosporin, takrolimus
* inhibiraju ekspresiju gena za citokine, npr. kortikosteroidi
* inhibiraju sinrezu purina i pirimidina, npr. azatioprin, mikofenolat, mofetil
* blokiraju molekule na površini T ćelija koji su uključeni u proces signalizacije, npr. monoklonska antitela

## Namena
Imunosupresivi imaju tri glavne namene: 
* da suprimiraju odbacivanje transplantiranog organa i tkiva (bubreg, koštana srž, srce, jetra, i dr),
* da suprimiraju reakciju grafta protiv domaćina pri transplantaciji koštane srži,
* da leče različita stanja koja nisu u potpunosti objašnjena, a za koja se veruje da u svojoj patogenezi imaju važnu autoimunu komponentnu: idiopatska trombocitopenijska purpura, neke forme hemolitičke anemije, neke forme glomerulonefritisa, mijastenija gravis, sistemski lupus eritematosus, reumatoidni artritis, psorijaza i ulcerozni kolitis.

Pri transplantaciji organa ili koštane srži, ciklosporin se obično kombinuje sa glikokortikoidom, citotoksičnim lekom ili antilimfocitnim imunoglobulinom. Zbog toga što narušavaju imuni odgovor, nose rizik oslabljenog odgovora na infekciju i mogu olakšati pojavu maligniteta. Međutim, odnos između ovih neželjenih efekata i potentnosti u prevenciji odbacivanja grafta varira među različitim lekovima.

## Povezano
* Imunosupresija

## Literatura
Sanktpeterburška mitropolija

**Sanktpeterburška mitropolija** () mitropolija je Ruske pravoslavne crkve.

Obrazovana je odlukom Svetog sinoda od 12. marta 2013, a nalazi se u okviru granica Sankt Peterburga i Lenjingradske oblasti. U njenom sastavu se nalaze četiri eparhije: Sanktpeterburška, Viborška, Gatčinska i Tihvinska.

## Vanjske veze
* Ruska pravoslavna crkva: Санктпетербуршка митрополија
Samarska mitropolija

**Samarska mitropolija** () je mitropolija Ruske pravoslavne crkve.
Obrazovana je odlukom Svetog sinoda od 15. marta 2012, a nalazi se u okviru granica Samarske oblasti. U njenom sastavu se nalaze tri eparhije: Samarska, Kineljska i Otradnjenska.

## Спољашње везе
* Ruska pravoslavna crkva: Samarska mitropolija
Folinska kiselina

**Folinska kiselina** (*leukovorin*) je pomoćni lek koji se koristi u hemoterapiji kancera primenom leka metotreksata. 
Foliniska kiselina se generalno dozira kao *kalcijum* ili *natrijum folinat* (ili *leukovorin kalcijum*/*natrijum*). Ona se takođe koristi u kombinaciji sa hemoterapijskim agensom 5-fluorouracil.

**Levofolininska kiselina** i njene soli su enantiočisti lekovi (u ovom slučaju, *levo* forma). Oni su biološki aktivna forma folinske kiseline.

Foliniska kiselina je okrivena 1948. kao *citrovorum faktor* i povremeno se još uvek koristi pod tim imenom. Folinska kiselina se razlikuje od folne kiseline (Vitamina B9). Folinska kiselina je provitamin folne kiseline, i ima punu aktivnost tog vitamina.

## Reference

## Vanjske veze
* U.S. National Library of Medicine: Drug Information Portal - Folinic acid
Daunorubicin

**Daunorubicin** ili *daunomicin* (daunomicin cerubidin) je hemoterapeutik iz famijije antraciklina koji se koristi za tretman pojedinih tipova kancera. On se najčešće koristi za tretiranje specifičnih tipova leukemije (akutna mijelocitna leukemija i akutna limfocitna leukemija). On je inicijalno bio izolovan iz *[[Streptomyces peucetius]]*.

Lipozomna formulacija daunorubicina je u prodaji u Sjedinjenim Državama kao *DaunoXome*.

## Način dejstva
Pri vezivanju za DNK, daunomicin se interkalira. Njegov aminski ostatak je usmeren ka manjem žlebu. On ima jaku preferenciju za dva susedna G/C bazna para na čijoj 5' strani je A/T bazni par. Daunomicin se efektivno vezuje za svaka 3 para baza i indukuje ugao odvijanja od 11° i neznatnu distorciju heliksa.

## Reference

## Vanjske veze
* Daunomicin 
* Informacije o leku
Riška eparhija

**Riška eparhija** () eparhija je Letonske pravoslavne crkve pod jurisdikcijom Ruske pravoslavne crkve.

Nadležni arhijerej je gospodin Aleksandar, a sjedište eparhije se nalazi u Rigi.

## Istorijat
Godine 1836, na prostoru današnje Letonije, osnovano je Riško vikarijatstvo Pskovske eparhije, koje je 1. marta 1850. bilo odvojeno u samostalnu Rišku eparhiju, osnovanu 1. jula iste godine. Eparhijski arhijerej je nosio titulu *„riški i mitavski“*, a prvi episkop je bio Platon (Gorodecki).

Od 12. marta 2013. pored Riške eparhije u sastavu Letonske pravoslavne crkve nalazi se još i Daugavpilska eparhija.

## Povezano
* Letonska pravoslavna crkva
* Daugavpilska eparhija

## Izvori
* Рижская епархия